ΚΑΝΟΝΙΣΜΟΣ (ΕΚ) αριθ. 692/95 ΤΗΣ ΕΠΙΤΡΟΠΗΣ της 30ής Μαρτίου 1995 για τον καθορισμό των ποσοτήτων των νεαρών αρρένων βοοειδών που είναι δυνατόν να εισαχθούν με ειδικούς όρους κατά το δεύτερο τρίμηνο του 1995 και για παρέκκλιση, κατά το τρίμηνο αυτό, από τον κανονισμό (ΕΟΚ) αριθ. 2377/80 όσον αφορά την απόδοση των διαθέσιμων ποσοτήτων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 424/95 (2), και ιδίως το άρθρο 13 παράγραφος 4, το άρθρο 15 παράγραφος 2 και το άρθρο 25,

τον κανονισμό (ΕΚ) αριθ. 3290/94 του Συμβουλίου της 22ας Δεκεμβρίου 1994 σχετικά με τις προσαρμογές για τα μεταβατικά μέτρα στον τομέα της γεωργίας που είναι αναγκαία για την εφαρμογή των συμφωνιών οι οποίες έχουν συναφθεί στο πλαίσιο των πολυμερών εμπορικών διαπραγματεύσεων του γύρου της Ουρουγουάης (3), και ιδίως το άρθρο 3,

Εκτιμώντας:

ότι το Συμβούλιο, στο πλαίσιο του καθεστώτος εισαγωγής που ισχύει για τα νεαρά άρρενα βοοειδή που προορίζονται για πάχυνση, κατάρτισε, για την περίοδο από 1ης Ιανουαρίου έως 30 Ιουνίου 1995, κατ' εκτίμηση, ισοζύγιο 99 000 κεφαλών 7 ότι, δυνάμει του άρθρου 13 παράγραφος 4 στοιχείο α) του κανονισμού (ΕΟΚ) αριθ. 805/68, επιβάλλεται ο καθορισμός της εισακτέας ανά τρίμηνο ποσότητας, καθώς και του ποσού μειώσεως της εισφοράς κατά την εισαγωγή των ζώων αυτών 7 ότι οι πρακτικοί τύποι διαχειρίσεως του ειδικού αυτού καθεστώτος καθορίστηκαν από τους κανονισμούς (ΕΟΚ) αριθ. 612/77 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 1121/87 (5), και (ΕΟΚ) αριθ. 2377/80 της Επιτροπής (6), όπως τροποποιήθηκε τελευταία από τον κανονισμό (ΕΚ) αριθ. 1084/94 (7) 7 ότι διαπιστώθηκε η αναγκαιότητα να ληφθούν υπόψη οι ανάγκες εφοδιασμού ορισμένων περιοχών της Κοινότητας που χαρακτηρίζονται από πολύ σημαντικό έλλειμμα βοοειδών που προορίζονται για πάχυνση 7 ότι οι ανάγκες αυτές ανακύπτουν, ιδίως, στην Ιταλία και την Ελλάδα και εκτιμώνται, για το πρώτο τρίμηνο του 1995, αντιστοίχως σε 42 120 και 6 435 κεφαλές σ' αυτά τα κράτη μέλη 7 ότι, με τον κανονισμό (ΕΟΚ) αριθ. 1432/92 του Συμβουλίου (8), όπως τροποποιήθηκε τελευταία από τον κανονισμό (ΕΟΚ) αριθ. 3534/92 (9), έχουν απαγορευθεί οι συναλλαγές μεταξύ της Ευρωπαϊκής Κοινότητας και των Δημοκρατιών της Σερβίας και του Μαυροβουνίου και, συνεπώς, εξαιρούνται οι Δημοκρατίες αυτές από το παρόν καθεστώς 7 ότι οι ανάγκες εφοδιασμού σε νεαρά βοοειδή που προορίζονται για πάχυνση δικαιολογούν, για το δεύτερο τρίμηνο του 1995 μεγαλύτερο ποσοστό μειώσεως της εισφοράς για τα ζώα βάρους 160 έως 300 χιλιογράμμων ανά κεφαλή, καταγόμενα από την Ουγγαρία, την Πολωνία, την Τσεχική Δημοκρατία, τη Σλοβακική Δημοκρατία, τη Ρουμανία τη Σλοβενία ή τη Βουλγαρία 7 ότι πρέπει να διαιρεθούν σε δύο μερίδες οι ποσότητες που είναι διαθέσιμες στην Ιταλία και την Ελλάδα 7 η μία που θα αντιστοιχεί στο 80 % θα κατανεμηθεί μεταξύ των παραδοσιακών εισαγωγέων και η άλλη που θα αντιστοιχεί στο 20 % θα κατανεμηθεί μεταξύ των εισαγωγέων που έχουν ασκήσει ήδη ορισμένη δραστηριότητα όσον αφορά τις συναλλαγές ζωντανών ζώων με χώρες που πρέπει να θεωρηθούν από αυτές ως τρίτες χώρες στις 31 Δεκεμβρίου 1994, προκειμένου να επιτραπεί στους τελευταίους επιχειρηματίες να ωφεληθούν προοδευτικά από το εν λόγω καθεστώς εισαγωγής 7 ότι πρέπει, συνεπώς, προκειμένου να διασφαλισθεί η ορθή λειτουργία της διαχειρίσεως του μέρους που κατανέμεται στους τελευταίους επιχειρηματίες, να υπάρξει παρέκκλιση από το άρθρο 9 παράγραφος 1 στοιχείο α) του κανονισμού (ΕΟΚ) αριθ. 2377/80 7 ότι, για να απλουστευθεί η διαδικασία απόδοσης των διαθεσίμων ποσοτήτων, είναι σκόπιμο να παρεκκλίνουμε από τον κανονισμό (ΕΟΚ) αριθ. 2377/80 7 ότι, όσον αφορά τους κατά παράδοση εισαγωγείς, σκόπιμο είναι να αποδοθούν κατευθείαν οι διαθέσιμες ποσότητες ανάλογα με τις ποσότητες που εισήχθησαν στη διάρκεια των τριών τελευταίων χρόνων 7 ότι, όσον αφορά τους επιχειρηματίες που είναι επιλέξιμοι για τη μερίδα του 20 %, σκόπιμο είναι να αποδοθούν απευθείας οι διαθέσιμες ποσότητες ανάλογα με τις ποσότητες που ζητήθηκαν 7 ότι, όσον αφορά τους τελευταίους επιχειρηματίες, θα πρέπει να περιορισθεί η ανώτατη ποσότητα για κάθε αίτηση πιστοποιητικού εισαγωγής ώστε να επιτευχθεί ευρύτερη κατανομή των διαθεσίμων ποσοτήτων 7 ότι, για λόγους οικονομίας, είναι πάντως αναγκαίο να τηρηθεί μια ελάχιστη ποσότητα ανά αίτηση 7 ότι η περίοδος ισχύος για τα πιστοποιητικά εισαγωγής που εκδίδονται στο πλαίσιο του παρόντος κανονισμού λήγει στο τέλος του μηνός Ιουλίου 1995 7 ότι οι διάφορες εισφορές εισαγωγής δεν θα ισχύουν μετά τις 30 Ιουνίου 1995 7 ότι είναι αναγκαίο να καθοριστούν οι κατάλληλες οικονομικές διατάξεις που θα ισχύουν για τις εισαγωγές μετά την ημερομηνία αυτή 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για την περίοδο από την 1η Απριλίου έως τις 30 Ιουνίου 1995, η μέγιστη ποσότητα που αναφέρεται στο άρθρο 13 παράγραφος 4 στοιχείο α) του κανονισμού (ΕΟΚ) αριθ. 805/68 καθορίζεται σε 48 555 κεφαλές νεαρών αρρένων βοοειδών που προορίζονται για πάχυνση, από τα οποία:

α) 6 315 ζώντος βάρους ανά κεφαλή κατώτερου ή ίσου προς 300 χιλιόγραμμα και τα οποία υπόκεινται σε μείωση εισφοράς κατά 65 % και β) 42 240 ζώντος βάρους ανά κεφαλή 160 έως 300 χιλιογράμμων, καταγομένων και προερχομένων από την Ουγγαρία, την Πολωνία, την Τσεχική Δημοκρατία, τη Σλοβακική Δημοκρατία, τη Ρουμανία, τη Σλοβενία ή τη Βουλγαρία και τα οποία υπόκεινται σε μείωση εισφοράς κατά 75 %.

2. Οι μειώσεις που αναφέρονται στην παράγραφο 1 εφαρμόζονται πριν από την 1η Ιουλίου 1995 στην εισφορά που ισχύει την ημέρα αποδοχής της δήλωσης θέσεως σε ελεύθερη κυκλοφορία.

Ωστόσο, για τις εισαγωγές μετά τις 30 Ιουνίου 1995, εκτός από το δασμό 16 % ad valorem, η επιβάρυνση εισαγωγής που πρέπει να εισπραχθεί για κάθε κατηγορία βάρους ισούται με το ποσό της επιστροφής που εφαρμόζεται στις 30 Ιουνίου 1995 μειωμένου κατά 65 % και 75 % αντίστοιχα.

3. Οι ποσότητες που αναφέρονται στην παράγραφο 1 αποδίδονται σύμφωνα με την ακόλουθη κατανομή:

>ΘΕΣΗ ΠΗΝΑΚΑ>

4. Η αίτηση παροχής πιστοποιητικού και το πιστοποιητικό, σύμφωνα με το άρθρο 9 παράγραφος 1 στοιχείο γ) του κανονισμού (ΕΟΚ) αριθ. 2377/80, αφορούν:

- είτε νεαρά βοοειδή βάρους κατά κεφαλή έως 300 χιλιογράμμων,

- είτε νεαρά βοοειδή βάρους κατά κεφαλή 160 έως 300 χιλιογράμμων, καταγομένων και προερχομένων από την Ουγγαρία, την Πολωνία, την Τσεχική Δημοκρατία, τη Σλοβακική Δημοκρατία, τη Ρουμανία, τη Σλοβενία ή τη Βουλγαρία.

Στην τελευταία αυτή περίπτωση, η αίτηση ποροχής πιστοποιητικού και το πιστοποιητικό περιλαμβάνουν, στις θέσεις 7 και 8, μία από τις ακόλουθες ενδείξεις:

- Hungrνa y/o Polonia y/o Repϊblica Checa y/o Repϊblica Eslovaca y/o Rumanνa y/o Eslovenia y/o Bulgaria,

- Ungarn og/eller Polen og/eller Den Tjekkiske Republik og/eller Den Slovakiske Republik og/eller Rumζnien og/eller Slovenien og/eller Bulgarien,

- Ungarn und/oder Polen und/oder Tschechische Republik und/oder Slowakische Republik und/oder Rumδnien und/oder Slowenien und/oder Bulgarien,

- Ουγγαρία ή/και Πολωνία ή/και Τσεχική Δημοκρατία ή/και Σλοβακική Δημοκρατία ή/και Σλοβενία ή/και Ρουμανία ή/και Βουλγαρία,

- Hungary and/or Poland and/or Czech Republic and/or Slovak Republic and/or Slovenia and/or Bulgaria,

- Hongrie et/ou Pologne et/ou Rιpublique tchθque et/ou Rιpublique slovaque et/ou Slovenie et/ou Bulgarie,

- Ungheria e/o Polonia e/o Repubblica Ceca e/o Repubblica slovacca e/o Romania e/o Slovenia e/o Bulgaria,

- Hongarije en/of Polen en/of Tsjechische Republiek en/of Slowaakse Republiek en/of Sloveniλ en/of Roemeniλ en/of Bulgarije,

- Hungria e/ou Polσnia e/ou Repϊblica Checa e/ou Repϊblica Eslovaca e/ou Romιnia e/ou Eslovιnia e/ou Bulgαria,

- Unkari ja/tai Puola ja/tai T Osekin tasavalta ja/tai Slovakian tasavalta ja/tai Romania ja/tai Slovenia ja/tai Bulgaria,

- Ungern och/eller Polen och/eller Tjeckien och/eller Slovakien och/eller Rumδnien och/eller Slovenien och/eller Bulgarien.

Ωστόσο, για τις εισαγωγές μετά τις 30 Ιουνίου 1995, εκτός από το δασμό 16 % ad valorem, η επιβάρυνση εισαγωγής που πρέπει να εισπραχθεί για κάθε κατηγορία βάρους ισούται με το ποσό της επιστροφής που εφαρμόζεται στις 30 Ιουνίου 1995 μειωμένου κατά 65 % και 75 % αντίστοιχα.

5. Τα πιστοποιητικά εισαγωγής που αναφέρονται στην παράγραφο 4 πρώτο εδάφιο πρώτη περίπτωση δεν παρέχουν το δικαίωμα εισαγωγής ζώων που κατάγονται από τις Δημοκρατίες της Σερβίας και του Μαυροβουνίου.

6. Στο πλαίσιο της ανακοινώσεως που αναφέρεται στο άρθρο 15 παράγραφος 4 στοιχείο α) του κανονισμού (ΕΟΚ) αριθ. 2377/80, τα κράτη μέλη καθορίζουν τις κατηγορίες ζώντος βάρους, καθώς και την καταγωγή των προϊόντων που αφορούν την περίπτωση που αναφέρεται στην παράγραφο 4 πρώτο εδάφιο δεύτερη περίπτωση.

7. Εντός των ορίων των ποσοτήτων που προορίζονται για την Ιταλία και την Ελλάδα, για κάθε κατηγορία και κατά παρέκκλιση από το άρθρο 9 παράγραφος 1 στοιχείο α) και από το άρθρο 15 παράγραφος 6 στοιχείο α) του κανονισμού (ΕΟΚ) αριθ. 2377/80:

α) πιστοποιητικά εισαγωγής που αφορούν το 80 % των ανωτέρω ποσοτήτων μπορούν να εκδοθούν απευθείας στους εισαγωγείς που προσκομίζουν την απόδειξη ότι έχουν εισάγει ζώα που επωφελούνται από το εν λόγω καθεστώς στη διάρκεια των τριών τελευταίων ημερολογιακών ετών. Η κατανομή πραγματοποιείται ανάλογα με τις προηγούμενες εισαγωγές κατά τη διάρκεια των τριών εξεταζομένων ετών 7 β) πιστοποιητικά εισαγωγής που αφορούν το υπόλοιπο 20 % μπορούν να εκδοθούν στους επιχειρηματίες που είναι εγγεγραμμένοι σε ένα δημόσιο μητρώο σε ένα κράτος μέλος. Οι επιχειρηματίες αυτοί μπορούν να αποδείξουν ότι το 1994 έχουν εξάγει με προορισμό ή/και έχουν εισάγει με προέλευση τις χώρες που πρέπει να θεωρούνται από αυτά ως τρίτες χώρες στις 31 Δεκεμβρίου 1994 τουλάχιστον 50 ζωντανά ζώα που υπάγονται στον κωδικό ΣΟ 1202 90 εκτός από εξαγωγές που έγιναν με τους ακόλουθους κανονισμούς της Επιτροπής:

- (ΕΟΚ) αριθ. 2657/93 (1),

- (ΕΚ) αριθ. 336/94 (2),

- (ΕΚ) αριθ. 636/94 (3),

- (ΕΚ) αριθ. 1373/94 (4) και - (ΕΚ) αριθ. 2321/94 (5).

Η αίτηση επιχορήγησης πιστοποιητικού πρέπει να υποβληθεί είτε στην Ιταλία είτε στην Ελλάδα.

8. Η απόδειξη που αναφέρεται στην παράγραφο 7 προσκομίζεται με το τελωνειακό έγγραφο θέσεως σε ελεύθερη κυκλοφορία. Εντούτοις, με τη συγκατάθεση της Επιτροπής τα νέα κράτη μέλη δύνανται να αποδεχθούν εναλλακτικές αποδείξεις.

Άρθρο 2

1. Όσον αφορά τις ποσότητες που αναφέρονται στο άρθρο 1 παράγραφος 7 στοιχείο β), η αίτηση παροχής πιστοποιητικού εισαγωγής:

- πρέπει να αφορά ποσότητα ίση ή ανώτερη από 50 κεφαλές και - δεν μπορεί να αναφέρεται σε ποσότητα μεγαλύτερη από το 10 % της διαθέσιμης ποσότητας, εκτός και αν αυτό το 10 % δίνει σε αριθμό μικρότερο από 50 κεφαλές. Στην τελευταία αυτή περίπτωση ο ανώτατος αριθμός ανέρχεται επίσης σε 50 κεφαλές.

2. Στην περίπτωση κατά την οποία η αίτηση παροχής πιστοποιητικού εισαγωγής ξεπερνά την προβλεπόμενη από τον κανονισμό αυτό ποσότητα, λαμβάνεται υπόψη μόνον έως το όριο της ποσότητας αυτής.

3. Η κατανομή πραγματοποιείται ανάλογα με τις ζητηθείσες ποσότητες από τους επιλέξιμους επιχειρηματίες. Αν, με βάση τις ζητηθείσες ποσότητες, η κατ' αναλογία μείωση καταλήγει σε ποσότητες ανά πιστοποιητικό κατώτερες των 20 κεφαλών, τα κράτη μέλη χορηγούν, με κλήρωση, πιστοποιητικά που αφορούν ποσότητες έως 20 κεφαλές.

Άρθρο 3

Κάθε παρέκκλιση από το άρθρο 8 παράγραφος 4 του κανονισμού (ΕΟΚ) αριθ. 3719/88 της Επιτροπής (6), ολόκληρη η εισφορά ή, για τις εισαγωγές μετά τις 30 Ιουνίου 1995, ένα ποσό ίσο προς την εισφορά που εφαρμόζεται την ίδια ημέρα, καταβάλλεται για τις πλεονάζουσες των αναγραφομένων στο πιστοποιητικό εισαγωγής ποσότητες.

Άρθρο 4

1. Κατά παρέκκλιση από το άρθρο 9 παράγραφος 1 στοιχείο α) του κανονισμού (ΕΟΚ) αριθ. 2377/80 οι αιτούντες πρέπει κατά τη στιγμή της υποβολής της αιτήσεως, να ασκούν από δώδεκα μηνών, τουλάχιστον, δραστηριότητα στον τομέα των ζωντανών βοοειδών και των βοείων κρεάτων.

2. Κατά παρέκκλιση από το άρθρο 9 παράγραφος 1 στοιχεία ε) και στ) του κανονισμού (ΕΟΚ) αριθ. 2377/80 οι όροι «220 χιλιόγραμμα» και «Γιουγκοσλαβία ή/και Ουγγαρία» που προβλέπονται από τις διατάξεις αυτές πρέπει να διαβαστούν, αντιστοίχως, ως «160 χιλιόγραμμα» και «Ουγγαρία ή/και Πολωνία ή/και Τσεχική Δημοκρατία ή/και Σλοβακική Δημοκρατία ή/και Ρουμανία ή/και Σλοβενία ή/και Βουλγαρία.»

Άρθρο 5

Κατά την έννοια του άρθρου 15 παράγραφος 3 του κανονισμού (ΕΟΚ) αριθ. 2377/80, όλες οι αιτήσεις που προέρχονται από τον ίδιο ενδιαφερόμενο και που αφορούν την ίδια κατηγορία βάρους και το ίδιο ποσοστό μειώσεως της εισφοράς, εκλαμβάνονται ως μια ενιαία αίτηση.

Άρθρο 6

Η εγγύηση σχετικά με το πιστοποιητικό εισαγωγής κατατίθεται κατά την έκδοση του εν λόγω πιστοποιητικού.

Άρθρο 7

Το αργότερο τρεις εβδομάδες μετά την εισαγωγή των ζώων που αναφέρονται στον παρόντα κανονισμό, ο εισαγωγέας πληροφορεί τις αρμόδιες αρχές που έχουν εκδόσει τα πιστοποιητικά εισαγωγής, για τον αριθμό και την καταγωγή των εισαχθέντων ζώων. Οι αρχές αυτές διαβιβάζουν, στην αρχή κάθε μηνός, τις πληροφορίες αυτές στην Επιτροπή.

Άρθρο 8

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Μαρτίου 1995.

Για την Επιτροπή Franz FISCHLER Μέλος της Επιτροπής